Μακαρονάδα της πιτσαρίας «με τέσσερα τυριά»
Στις πιτσαρίες που μας μεγάλωσαν, δίπλα σε πίτσες Ρόγιαλ και Σπέσιαλ, φιγούραρε πάντα αυτή η πληθωρική μακαρονάδα με γκούντα και ρεγκάτο, γραβιέρα και μπλου τσιζ.
1 πακέτο (500 γρ.) σπαγκέτι,  2 φλιτζ. τσαγιού τριμμένο τυρί γκούντα, 1 φλιτζ. τσαγιού τριμμένο τυρί ρεγκάτο, 1 φλιτζ. τσαγιού τριμμένη γραβιέρα, 1 φλιτζ. τσαγιού θρυμματισμένο μπλε τυρί,  2 φλιτζ. τσαγιού κρέμα γάλακτος με 35% λιπαρά, 2 κουτ. σούπας ελαιόλαδο, αλάτι, φρεσκοτριμμένο πιπέρι
Για να ετοιμάσουμε την μακαρονάδα της πιτσαρίας «με τέσσερα τυριά» βράζουμε τα σπαγκέτι σε άφθονο αλατισμένο νερό για 10 λεπτά.Τα στραγγίζουμε και τα ανακατεύουμε με το ελαιόλαδο, για να μην κολλήσουν. Τα διατηρούμε ζεστά μέχρι να ετοιμάσουμε τη σάλτσα.Σε φαρδιά και ρηχή κατσαρόλα ρίχνουμε όλα τα τυριά, την κρέμα γάλακτος και μπόλικο φρεσκοτριμμένο πιπέρι.Ζεσταίνουμε σε μέτρια προς δυνατή φωτιά, ανακατεύοντας συχνά, μέχρι να λιώσουν τα τυριά και να πάρει μία βράση η σάλτσα.Προσθέτουμε τα σπαγκέτι και μαγειρεύουμε για 3-4 λεπτά, ανακατεύοντας, μέχρι να δέσει η σάλτσα.Σερβίρουμε αμέσως ή, εναλλακτικά, μοιράζουμε σε ατομικά πυρίμαχα ή μεταλλικά ταψάκια και τα γκρατινάρουμε στον φούρνο με λίγο έξτρα τριμμένο τυρί.
Ζυμαρικά,Κρέμα Γάλακτος,Τυρί